ΚΑΝΟΝΙΣΜΟΣ (ΕΚΑΧ, ΕΚ, Ευρατόμ) αριθ. 2730/94 ΤΟΥ ΣΥΜΒΟΥΛΙΟΥ της 31ης Οκτωβρίου 1994 για τροποποίηση του δημοσιονομικού κανονισμού της 21ης Δεκεμβρίου 1977 που εφαρμόζεται στο γενικό προϋπολογισμό των Ευρωπαϊκών Κοινοτήτων

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας Άνθρακα και Χάλυβα, και ιδίως το άρθρο 78 η,

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 209,

τη συνθήκη για την ίδρυση της Ευρωπαϊκής Κοινότητας Ατομικής Ενέργειας, και ιδίως το άρθρο 183,

την πρόταση της Επιτροπής (1),

τη γνώμη του Ευρωπαϊκού Κοινοβουλίου (2),

τη γνώμη του Ελεγκτικού Συνεδρίου (3),

Εκτιμώντας:

ότι η συνεννόηση που προβλέπεται από την κοινή δήλωση Ευρωπαϊκού Κοινοβουλίου, Συμβουλίου και Επιτροπής της 4ης Μαρτίου 1975 (4) έχει λάβει χώρα στα πλαίσια της αρμόδιας επιτροπής-

ότι, βάσει των συμπερασμάτων του Ευρωπαϊκού Συμβουλίου του Εδιμβούργου, τα όργανα συμφώνησαν, με την απόφαση 94/729/ΕΚ του Συμβουλίου της 31ης Οκτωβρίου 1994 για τη δημοσιονομική πειθαρχία (5) και τη διοργανική συμφωνία της 29ης Οκτωβρίου 1993 (6) να εγγράψουν στο γενικό προϋπολογισμό των Ευρωπαϊκών Κοινοτήτων αποθεματικό για τη χορήγηση και εγγύηση δανείων εκ μέρους της Κοινότητας υπέρ τρίτων χωρών, και ένα αποθεματικό για επείγουσα βοήθεια-

ότι ο δημοσιονομικός κανονισμός πρέπει να τροποποιηθεί καταλλήλως (7),

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Ο δημοσιονομικός κανονισμός τροποποιείται ως εξής:

1. Στο άρθρο 19, προστίθεται η ακόλουθη παράγραφος 7:

"7. Το υποτμήμα που αφορά τη "συνεργασία με τις αναπτυσσόμενες και άλλες τρίτες χώρες" περιλαμβάνει τα δύο ακόλουθα αποθεματικά, των οποίων οι όροι εγγραφής, χρησιμοποίησης και χρηματοδότησης προσδιορίζονται αντίστοιχα στην απόφαση 94/729/ΕΚ του Συμβουλίου 31ης Οκτωβρίου 1994 σχετικά με τη δημοσιονομική πειθαρχία (*) και στον κανονισμό (ΕΟΚ, Ευρατόμ) αριθ. 1552/89:

α) αποθεματικό για επείγουσα βοήθεια υπέρ τρίτων χωρών-

β) αποθεματικό για τις πράξεις χορήγησης δανείων και εγγύησης δανείων εκ μέρους της Κοινότητας υπέρ και εντός των τρίτων χωρών.

(*) ΕΕ αριθ. L 293 της 12. 11. 1994, σ. 14."

2. Στο άρθρο 20 προστίθεται το ακόλουθο σημείο 6:

"6. Τις γραμμές του προϋπολογισμού σε έσοδα και έξοδα που είναι απαραίτητες για την θέση σε λειτουργία του αποθεματικού σχετικά με τις πράξεις χορήγησης δανείων και εγγύησης δανείων εκ μέρους της Κοινότητας υπέρ και εντός των τρίτων χωρών καθώς και για τη θέση σε λειτουργία του Ταμείου Εγγυήσεων, που θεσπίζεται με τον κανονισμό (ΕΚ, Ευρατόμ) αριθ. 2728/94 του Συμβουλίου."

3. Στο άρθρο 26 προστίθεται η ακόλουθη παράγραφος 11:

"11. Οι μεταφορές που θα επιτρέψουν τη χρησιμοποίηση του αποθεματικού για τις πράξεις χορήγησης και εγγύησης δανείων εκ μέρους της Κοινότητας υπέρ και εντός των τρίτων χωρών και του αποθεματικού για την επείγουσα βοήθεια, αποφασίζονται από την αρμόδια για τον προϋπολογισμό αρχή, βάσει των παραγράφων 5 α) και 5β), αντιστοίχως."

Άρθρο 2

Ο παρών κανονισμός αρχίζει να ισχύει την έβδομη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σα κάθε κράτος μέλος.

Λουξεμβούργο, 31 Οκτωβρίου 1994.

Για το Συμβούλιο

Ο Πρόεδρος

K. KINKEL

(1) ΕΕ αριθ. C 68 της 11. 3. 1993, σ. 12.(2) ΕΕ αριθ. C 329 της 6. 12. 1993, σ. 115.(3) ΕΕ αριθ. C 170 της 21. 6. 1993, σ. 29.(4) ΕΕ αριθ. C 68 της 22. 4. 1975, σ. 1.(5) Βλέπε σελίδα 14 της παρούσας Επίσημης Εφημερίδας.(6) ΕΕ αριθ. C 331 της 7. 12. 1993, σ. 1.(7) ΕΕ αριθ. L 356 της 31. 12. 1977. Κανονισμός όπως τροποποιήθηκε τελευταία από τον κανονισμό (ΕΚΑΧ, ΕΚ, Ευρατόμ) αριθ. (ΕΕ αριθ. L 198 της 30. 7. 1994, σ. 4).